Da krigen sluttet i 1833 hadde egypterne kontroll over Syria og det meste av Arabia. I en fredskonferanse i Kütahya i mai 1833 ble Syria og Adana overført til Egypt, med Ibrahīm Bāšā som generalguvernør over de to provinsene. Senere samme år undertegnet osmanene en traktat med russerne hvor begge landene var enige om å gi hverandre militær støtte om en av dem skulle havne i en militær konflikt.